Diari Oficial de la Generalitat Valenciana


Sumari del DOGV 8721, del 20-01-2020 (2019/11233)

Notificació de la sentència dictada en el procediment ordinari número 785/2017.
-------------------------------------------------------------------------------

### Dades del document

Número de DOGV
:   8721

Data del DOGV
:   20-01-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2019/11540


Organisme emissor
:   Jutjat de Primera Instància i Instrucció Número 1 de Catarroja

Tipus de document
:   Edicte

Notificació de la sentència dictada en el procediment ordinari número 785/2017. [2019/11962]  
Procurador: Antonio Barbero Giménez.   
Demandat: Ramón Valero Martín-Albo.  
  
En el present procediment ordinari número 785/2017 seguit a instàncies de Bankia, SA, enfront de Ramón Valero Martín-Albo, s'ha dictat sentència, que diu el següent:  
  
«Sentencia número 102/2019  
Catarroja, 22 de juliol de 2019  
Vistos per mi, Patricia Todolí Orero, magistrada jutgessa del Jutjat de Primera Instància i Instrucció número 1 de Catarroja i el seu partit, les actuacions de judici ordinari registrats amb el número 785/2017, seguides a instàncies del procurador Antonio Barbero Giménez, en nom i representació de Bankia, SA, contra Ramón Valero Martín Albo, en exercici de l'acció declarativa de venciment anticipat de l'obligació de devolució del préstec que s'ha concedit a la part prestatària per incompliment essencial de l'obligació de pagament, i que es declare la pèrdua del benefici del termini concedit en el seu moment al deutor i el dret de Bankia, SA, a reclamar de forma anticipada la totalitat del capital que reste per retornar de l'entregat en el seu moment en concepte de préstec al demandat, més els interessos que corresponguen conforme amb el que s'estipula en l'escriptura, amb expressa imposició de costes a la part demandada.  
Subsidiàriament, que es declare la resolució contractual per incompliment i es declare el dret de Bankia, SA, a reclamar de forma anticipada la totalitat del capital que reste per retornar de l'entregat en el seu moment en concepte de préstec al demandat, més els interessos que corresponguen conforme amb el que s'estipula en l'escriptura, amb imposició de costes.  
[...]  
Dispositiva  
Estime parcialment la demanda interposada pel procurador Antonio Barbero Giménez, en nom i representació del Bankia, SA, i declare la pèrdua de benefici del termini que disposava Ramón Valero Martín-Albo en el contracte de préstec hipotecari subscrit entre Bancaixa, SA, hui Bankia, SA, i Ramón Valero Martín-Albo, l'1 d'agost de 2005, davant del notari d'Alfafar Jesús Ruíz de Arbulo Clemente, amb número de protocol 1973, i condemne Ramon Valero Martín-Albo que abone a Bankia, SA, l'import del saldo deutor, que ascendia el 25 de novembre de 2015 a 75.859,87 euros en concepte de principal i interessos remuneratoris, quantitat que generarà des de la data de la interpel·lació judicial l'interés remuneratori pactat i els interessos de l'article 576 de la Llei d'enjudiciament civil.  
Declare nul·la per abusiva l'estipulació 6a, interessos de demora del contracte de préstec hipotecari subscrit entre Bancaixa, SA, hui Bankia, SA, i Ramón Valero Martín-Albo, l'1 d'agost de 2005, davant del notari d'Alfafar Jesús Ruíz de Arbulo Clemente, amb número de protocol 1973.  
Cada part satisfarà les costes causades a la seua instància i les comunes per meitat.  
Notifiqueu la present resolució a les parts, així com que és susceptible de recurs d'apel·lació davant de l'Audiència Provincial de València en el termini de 20 dies, a comptar des de la notificació d'aquesta.  
Lliureu un certificat de la present sentència perquè siga unit a les actuacions, amb incorporació de l'original en el llibre de sentències.  
Aquesta és la meua sentència, que pronuncie, mane i signe.»  
  
Publicació.- Aquesta sentència va ser donada, llegida i publicada per la magistrada que la va dictar, estant celebrant audiència pública en el dia de la data, de la qual cosa, jo, el lletrat de l'Administració de justícia, en done fe, a Catarroja (València), el 24 de juliol de 2019.  
  
En atenció al desconeixement de l'actual domicili o residència de la part demandada, Ramón Valero Martín-Albo, per resolució de data de hui, i de conformitat amb el que es disposa en els articles 156.4 i 164 de la Llei d'enjudiciament civil, s'ha acordat la publicació del present edicte al tauler d'anuncis del jutjat i en el Diari Oficial de la Generalitat Valenciana, per a portar a efecte la diligència de notificació de la sentència a Ramón Valero Martín-Albo en ignorat parador.  
  
Catarroja, 21 de novembre de 2019.- El lletrat de l'Administració de justícia: Joaquín Andrés Sancho.